Folketing
1999-11-19

Melchior sagde, nemlig at kollektiv trafik er en nødvendighed og i særdeleshed for øerne. Derfor går vi i Dansk Folkeparti ind for, at selvfølgelig skal Bornholm og alle andre øer i Danmark have den trafikbetjening, de har krav på. Det har bornholmerne ikke i dag, og derfor må man sørge for den kollektive trafik, og man må acceptere, at megen kollektiv trafik, ja det meste af den, giver underskud. Derfor må man også understøtte en sådan trafik, for den skal være der. Fru Peschardt var inde på, at hun mener, forslaget er overflødigt, og at man bare skal trække det, osv., og så siger hun samtidig, at problemet jo er løst. Ja, helt frem til den 1. april, men den 2. april kommer problemerne, og derfor synes jeg, det er godt, at vi har fået forslaget på banen. Nu kan vi i hvert fald i udvalget drøfte tingene, både forbedringerne for fragttrafikken og mulighederne for at stoppe vrangvillige borgmestre rundtomkring. Derfor synes jeg, der er rimelige ting at snakke om i udvalget, og jeg glæder mig til udvalgsarbejdet.